wannaphong/clean_thaiwikipedia huggingface dataset:
# เทศบาลตำบลเมืองที
เทศบาลตำบลเมืองที เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1 และหมู่ที่ 7 ตำบลเมืองที ในอำเภอเมืองสุรินทร์ จังหวัดสุรินทร์ เดิมมีฐานะเป็นสุขาภิบาลเมืองทีที่จัดตั้งขึ้นใน พ.ศ. 2506 วันที่ 8 ธันวาคม พ.ศ. 2507 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 เดือนธันวาคม พ.ศ. 2564 ในเขตเทศบาลมีประชากรทั้งหมด 1,884 คนกรมการปกครอง. กระทรวงมหาดไทย. "ประกาศสำนักทะเบียนกลาง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2564." [ออนไลน์]. เข้าถึงได้จาก:  2565. สืบค้น 24 มกราคม 2565.

พื้นที่เทศบาลตำบลอยู่บริเวณทิศตะวันออกเฉียงเหนือของอำเภอเมืองสุรินทร์ อยู่ห่างจากที่ว่าการอำเภอเมืองสุรินทร์ประมาณ 19.1 กิโลเมตร ห่างจากศาลากลางจังหวัดสุรินทร์ประมาณ 23.6 กิโลเมตร อยู่ห่างจากกรุงเทพมหานครประมาณ 453 กิโลเมตรตามทางหลวงแผ่นดินหมายเลข 24 และ 8 ชั่วโมง 46 นาที ซึ่งมีสถานีรถไฟเมืองที คอยให้บริการด้านการเดินทางกับประชาชนในพื้นที่ มีขบวนรถท้องถิ่น 419/420 (รส.–อน.–รส.), 421 (รส.–อน.), 422 (อน.–ลช.), 425 (ลช.–อน.), 426/427 (รส.–อน.–รส.), 428 (อน.-รส.) และขบวนรถเร็ว 145/146 (กท.–อน.–กท.) หยุดรับ-ส่งทุกวัน มีพื้นที่รับผิดชอบทั้งหมด 4.90 ตารางกิโลเมตรหรือคิดเป็น 3,062.5 ไร่

เทศบาลเป็นที่ตั้งของปราสาทเมืองที จัดเป็นโบราณสถานศิลปะลาว ที่มีการสร้างขึ้นโดยคนในชุมชนที่เข้ามาตั้งถิ่นฐานในสมัยอยุธยา ราวพุทธศตวรรษที่ 23–24 ประกอบด้วยปรางค์ 5 องค์ ก่อสร้างด้วยอิฐฉาบปูนตั้งอยู่บนฐานเดียวกัน ปัจจุบันหักพังเหลือเพียง 3 องค์ คือ องค์กลาง องค์มุมด้านตะวันออกเฉียงเหนือ และองค์ด้านตะวันตกเฉียงใต้ องค์กลางมีขนาดใหญ่ที่สุด เนื่องจากการดัดแปลงในสมัยต่อ ๆ มา ส่วนยอดทำเป็นแบบตัวเรือนธาตุซ้อนกัน 3 ชั้น ส่วนบนหัก ที่เหลืออีก 2 องค์มีขนาดและลักษณะคล้ายคลึงกัน
# รัฐไฮเดอราบาด
รัฐไฮเดอราบาด (อักษรโรมัน: Hyderabad,) หรือ เดกกันไฮเดอราบาด (อักษรโรมัน: Hyderabad Deccan) เป็นรัฐมหาราชาในภูมิภาคเดกกันของประเทศอินเดีย มีราชธานีคือนครไฮเดอราบาด ปัจจุบันพื้นที่ของรัฐมหาราชาอยู่ในพื้นที่ของรัฐเตลังคานา, ภูมิภาคกัลยาณกรรณาฏกะ รัฐกรณาฏกะ และมราฐวาทา รัฐมหาราษฏระ ของประเทศอินเดีย

รัฐนี้มีผู้นำในปี 1724 ถึง 1857 คือนิซาม ที่ซึ่งเริ่มแรกเป็นข้าหลวงของจักรวรรดิโมกุลในเขตเดกกัน ไฮเดอราบาดค่อย ๆ กลายมาเป็นรัฐมหาราชาแห่งแรกที่มาอยู่ภายใต้ประมุขของอังกฤษโดยการลงนามในข้อตกลงพันธมิตรช่วยเหลือเกื้อกูล ในสมัยอังกฤษปกครองในปี 1901 รัฐมีรายได้เฉลี่ยต่อปีถึง 417,000,000 รูปี ถือเป็นรัฐมหาราชาที่มั่งคั่งที่สุดของอินเดีย ผู้อยู่อาศัยท้องถิ่นของรัฐ ไม่ว่าจะมาจากกลุ่มชาติพันธุ์ใด จะเรียกว่า "มูลกี" (Mulki) คำนี้บังคงเรียกสืบมาถึงปัจจุบัน

รัฐไฮเดอราบาดประกาศตนเป็นรัฐเอกราชภายใต้ระบอบราชาธิปไตยในช่วงปีท้าย ๆ ของบริติชราช หลังการแบ่งอินเดีย ไฮเดอราบาดได้ลงนามในสนธิสัญญาหยุดรบกับเขตปกครองอินเดียที่พึ่งเกิดใหม่ และยอมรับข้อตกลงต่าง ๆ ร่วมกันยกเว้นเพียงไม่ให้มีกองทัพของอินเดียประจำในรัฐตน ด้วยที่ตั้งของรัฐที่อยู่ใจกลางอินเดียและด้วยภูมิหลังทางวัฒนธรรมที่หลากหลาย รัฐไฮเดอราบาดถูกอินเดียผนวกในปี 1948 ส่งผลให้มีร์ โอสมาน อะลี ข่าน นิซามคนที่เจ็ด ลงนามในเอกสารส่งมอบสิทธิ์การปกครองและเข้าเป็นส่วนหนึ่งของอินเดียนับแต่นั้น
# วัดธรรมาวุธสรณาราม
วัดธรรมาวุธสรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปกาสัย อำเภอเหนือคลอง จังหวัดกระบี่

วัดธรรมาวุธสรณาราม หรือ วัดคลองเสียด เดิมชื่อว่า วัดบ่อพอ เป็นวัดที่ตั้งอยู่ในชุมชนที่อยู่บริเวณค่ายปกาไส  มาตั้งแต่สมัยพระปลัดเมืองนครศรีธรรมราช มาตั้งเพนียดจับช้าง ใช้ชื่อว่าวัดบ่อพอตามสภาพของสิ่งแวดล้อมเดิม  ที่ภายในวัดมีบ่อน้ำบ่อหนึ่งอยู่ใกล้กับตอไม้หลุมพอ จึงได้ชื่อว่าวัดบ่อพอ  น้ำในบ่อนี้มีอยู่ตลอดปี เพียงพอกับการใช้ของชาวบ้านทุกฤดูกาล  วัดนี้ได้เปลี่ยนชื่อมาเป็น "วัดธรรมาวุธสรณาราม"  เมื่อ พ.ศ. 2478 ข้อมูลของกรมการศาสนาระบุว่าตั้งวัดเมื่อ พ.ศ. 2449 ได้รับพระราชทานวิสุงคามสีมาเมื่อ พ.ศ. 2459

วัดมีพระพุทธรูปหินอ่อนศิลปะพม่า มีประวัติเล่าว่า สองสามีภรรยาอยู่ที่บ้านเหนือคลอง เป็นคหบดีมีเรือสำเภา เดินเรือค้าขายระหว่างเมืองกระบี่กับสิงคโปร์ พม่า เรือสำเภาบรรทุกสินค้าประเภทวัว ควาย ถ่าน และพืชผลทางเกษตรกรรม  ได้มีการซื้อพระพุทธรูปหินอ่อนมาจากพม่าสององค์  ขนาดหน้าตักกว้าง 49 นิ้ว องค์หนึ่ง และ 30 นิ้วอีกองค์หนึ่ง  บรรทุกเรือมาขึ้นที่บ้านท่าม่วง ในตัวเมืองกระบี่  แล้วใช้เรือแจวสองลำผูกไม้ขนานกัน จนมาถึงที่ท่ากรวด  บ้านเหนือคลอง แล้วขอแรงชาวบ้าน ชักลากพระองค์ใหญ่อัญเชิญไปประดิษฐานที่วัดบ่อพอ  ส่วนพระพุทธรูปองค์เล็กได้อัญเชิญไปประดิษฐานที่วัดท่านุ่น  ภายหลังวัดท่านุ่นร้างลง ชาวบ้านจึงได้อัญเชิญไปประดิษฐานที่วัดโพธิ์เลื่อน อำเภอเขาพนม ภายในวัดยังมีต้นจามจุรียักษ์สูง 25 เมตร เส้นรอบวง 8.12 เมตร อายุกว่า 200 ปี  ได้รับขึ้นทะเบียนเป็นรุกข มรดกของแผ่นดิน

รายนามเจ้าอาวาส
 พระครูธรรมมาวุธวิสิฐ (เกตุ) เจ้าอาวาสวัดบ่อพอ
 พระธรรมาวุธวิศิษฐ์ (ชูสิทธิ์ จาครโต ป.ธ.4) เจ้าอาวาสวัดธรรมาวุธสรณาราม
# จะยังไงภรรยาของผมก็น่ารัก
เป็นซีรีส์มังงะญี่ปุ่น ที่เขียนและวาดภาพประกอบโดยเค็นจิโร ฮาตะ เริ่มได้รับการตีพิมพ์ในนิตยสารโชเน็งซันเดย์รายสัปดาห์ ของโชงากูกัง ตั้งแต่เดือนกุมภาพันธ์ พ.ศ. 2561 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเซเวนอาร์กส ออกอากาศตั้งแต่เดือตุลาคมถึงธันวาคม พ.ศ. 2563 ทางช่องทีวีโตเกียวเอ็มเอกซ์ และสถานีโทรทัศน์อื่น ๆ ส่วนฤดูกาลที่ 2 มีออกตัวอย่างมาในช่วง 7 พฤศจิกายน 2021

 เนื้อเรื่อง 
เรื่องราวของยูซากิ นาสะ ที่ได้พบกับหญิงสาวงามลึกลับในคืนฤดูหนาวที่หิมะตก ในคืนนั้นหลังจากที่ยูซากิได้รับผลคะแนนสอบจากที่โรงเรียน ระหว่างที่ยูซากิกำลังเดิน ยูซากิได้พบกับหญิงสาวงามลึกลับคนหนึ่ง ยูซากิพยายามที่จะไปพูดคุยกับเธอ ขณะที่ยูซากิกำลังเดินข้ามถนนยูซากิไม่ทันได้สังเกตว่ามีรถบรรทุกกำลังมา ต่อมารถบรรทุกก็ได้พุ่งชนยูซากิ หลังจากที่ถูกหญิงสาวงามลึกลับได้ช่วยชีวิตยูซากิไว้ ยูซากิก็ได้เดินตามเธอไป แล้วยูซากิก็ได้พบกับเธออีกครั้งที่ป้ายรถเมล์ และยูซากิก็ได้สารภาพรักกับเธอ หญิงสาวงามลึกลับที่มีชื่อว่า "สึกุโยมิ สึคาสะ" ได้ตอบตกลงที่จะเป็นแฟนกับยูซากิ หลังจากคืนนั้นเมื่อยูซากิตัดสินใจที่จะไม่ไปโรงเรียน เพื่อตามหาสึคาสะ เมื่อเขาอายุครบได้ 18 ปี ยูซากิก็ยังคงนึกถึงคำสัญญาที่ยูซากิให้ไว้กับสึคาสะในคืนนั้น ทันใดนั้น สึคาสะก็ปรากฏตัวขึ้นที่ประตูหน้าบ้านพร้อมกับแบบฟอร์มการแต่งงาน หลังจากนั้นก็ได้เริ่มต้นความสัมพันธ์และการแต่งงานของพวกเขา

 ตัวละคร 

 สื่อ 
 มังงะ 
มังงะจะยังไงภรรยาของผมก็น่ารัก เขียนและวาดภาพประกอบโดยเค็นจิโร ฮาตะ ก่อนหน้านี้เขาเคยประกาศที่จะสร้างซีรีส์เรื่องใหม่ในเดือนพฤศจิกายน พ.ศ. 2559 จะยังไงภรรยาของผมก็น่ารักเริ่มได้รับการตีพิมพ์ในนิตยสารโชเน็งซันเดย์รายสัปดาห์ ของโชงากูกัง เมื่อปี พ.ศ. 2561 โดยมีการเปิดตัว 2 บท เมื่อวันที่ 14 กุมภาพันธ์ พ.ศ. 2561 โชงะกุกังมีการรวบรวมไว้เป็นเล่มทังโกบง โดยเล่มแรกออกวางจำหน่ายเมื่อวันที่ 18 พฤษภาคม พ.ศ. 2561 และเล่มที่ 2 เมื่อวันที่ 17 สิงหาคม ปีเดียวกัน วิดีโอทีเซอร์เปิดตัวของจะยังไงภรรยาของผมก็น่ารัก มีการร่วมกันกับวงดนตรีญี่ปุ่น Earphones และเมื่อวันที่ 15 กันยายน พ.ศ. 2565 วางจำหน่ายถึงเล่มที่ 21

แฟนบุ๊ค  วางจำหน่ายเมื่อวันที่ 18 ธันวาคม พ.ศ. 2563

 อนิเมะ 
มีการประกาศดัดแปลงเป็นซีรีส์อนิเมะโทรทัศน์เมื่อวันที่ 4 มีนาคม พ.ศ. 2563 ที่สร้างโดยสตูดิโอเซเวนอาร์กส ผู้กำกับซีรีส์อนิเมะโดย Hiroshi Ikehata เขียนบทโดย Kazuho Hyodo ออกแบบตัวละครโดย Masakatsu Sasaki และเพลงประกอบโดย Endō โดย 12 ตอนออกอากาศตั้งแต่วันที่ 3 ตุลาคมถึง 19 ธันวาคม พ.ศ. 2563 ทางช่องโตเกียวเอ็มเอกซ์ โยมิอูริ และนิปปงทีวี เพลงเปิดโดย Akari Kitō ชื่อเพลง  เพลงปิดโดย KanoeRana ชื่อเพลง 

เมื่อวันที่ 19 ธันวาคม พ.ศ. 2563 มีการประกาศว่าซีรีส์จะได้รับการทำเป็นโอวีเอ ซึ่งเผยแพร่ในวันที่ 18 สิงหาคม พ.ศ. 2564 และเมื่อวันที่ 6 พฤศจิกายน พ.ศ. 2564 มีการประกาศว่าซีรีส์จะมีตอนใหม่และฤดูกาลที่ 2 โดยทีมงานและนักแสดงจะกลับมารับบทเหมือนเดิม ฤดูกาลที่ 2 มีกำหนดการออกอากาศในเดือนเมษายน พ.ศ. 2566

 รายชื่อตอน 

 หมายเหตุ
# เขาน้อย
เขาน้อย อาจหมายถึง

 สถานที่ 
 ปราสาทเขาน้อยสีชมพู ตั้งอยู่บนยอดเขาน้อยสีชมพู ตำบลคลองน้ำใส อำเภออรัญประเทศ จังหวัดสระแก้ว
 วัดพระธาตุเขาน้อย ตั้งอยู่ที่ตำบลดู่ใต้ อำเภอเมืองน่าน จังหวัดน่าน
 พระตำหนักเขาน้อย ตั้งอยู่บริเวณเชิงเขาน้อย ตำบลบ่อยาง อำเภอเมืองสงขลา จังหวัดสงขลา
 วัดเขาน้อย ตั้งอยู่ที่ตำบลบ้านหาด อำเภอบ้านลาด จังหวัดเพชรบุรี
 วัดเขาน้อยจอมสวรรค์ ตั้งอยู่ที่ตำบลเจริญธรรม อำเภอวิหารแดง จังหวัดสระบุรี
 วัดถ้ำเขาน้อย ตั้งอยู่ที่ตำบลม่วงชุม อำเภอท่าม่วง จังหวัดกาญจนบุรี
 วัดป่าเขาน้อย ตั้งอยู่ที่ตำบลเสม็ด อำเภอเมืองบุรีรัมย์ จังหวัดบุรีรัมย์
 วัดป่าเขาน้อย ตั้งอยู่ที่ตำบลวังทรายพูน อำเภอวังทรายพูน จังหวัดพิจิตร
 วัดภูเขาน้อย ตั้งอยู่ที่ตำบลเกาะพะงัน อำเภอเกาะพะงัน จังหวัดสุราษฎร์ธานี

 ตำบล 
 ตำบลเขาน้อย อำเภอท่าม่วง จังหวัดกาญจนบุรี
 ตำบลเขาน้อย อำเภอเวียงเก่า จังหวัดขอนแก่น
 ตำบลเขาน้อย อำเภอสิชล จังหวัดนครศรีธรรมราช
 ตำบลเขาน้อย อำเภอปราณบุรี จังหวัดประจวบคีรีขันธ์
 ตำบลเขาน้อย อำเภอเขาชะเมา จังหวัดระยอง
 ตำบลเขาน้อย อำเภอลำสนธิ จังหวัดลพบุรี
# วัดบำรุงธรรมราษฏร์ศรัทธาราม
วัดบำรุงธรรมราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะกง อำเภอบางปะกง จังหวัดฉะเชิงเทรา ปัจจุบันมีพระครูอภัยประชาธรรม (ประทุม อภโย) เป็นเจ้าอาวาส

วัดบำรุงธรรมราษฏร์ศรัทธาราม หรือ วัดล่าง ตั้งวัดเมื่อ พ.ศ. 2443 ได้รับพระราชทานวิสุงคามสีมาเมื่อ พ.ศ. 2500 มีหลวงพ่อคงเป็นเจ้าอาวาสรูปแรก หลวงพ่อคงนี้มีวิชาอาคมแก่กล้า ท่านเป็นลูกจีนนอก บิดามารดามาจากเมืองจีนโพ้นทะเล ในวัยหนุ่มมีความสนใจในวิชาอาคม ต่อมาท่านได้สร้างวัดที่บ้านบางปะกงล่างบนที่ดินมรดกของท่าน และเป็นเจ้าอาวาสรูปแรกของวัดนี้ และให้ชื่อวัดว่า วัดคลองยายเม้ย แต่ชาวบ้านจะเรียกกันว่า "วัดล่าง"

อาคารเสนาสนะที่สำคัญ ได้แก่ อุโบสถที่สร้างขึ้นเมื่อ พ.ศ. 2500 ที่ด้านนอกและด้านในเป็นสีขาวมุก กำแพงเป็นรูปธรรมจักรล้อมรอบอุโบสถ ปัจจุบันมีหลวงพ่อคงเป็นพระศักดิ์สิทธิ์ ตั้งอยู่ในวิหารบูรพาจารย์ ประชาชนมักมาบนบานของหายแล้วจะได้คืนทุกราย สิ่งของแก้บนของหลวงพ่อคง คือ กล้วยน้ำว้า และขนมครก

รายนามเจ้าอาวาส
 หลวงพ่อคง พ.ศ. 2443–2460 
 พระอาจารย์เฉื่อย ธมฺมโฆโส พ.ศ. 2465–2508 
 พระครูวิบูลธรรมรักษ์ (ฟุ้ง พุทฺธสโร) 
 พระครูประกาศปิยคุณ (ปราศรัย) พ.ศ. 2517–2547 
 พระครูอภัยประชาธรรม (ประทุม อภโย) พ.ศ. 2554–
# เมวาร์
เมวาร์ (อักษรโรมัน: Mewar) หรือ เมวาฑ (อักษรโรมัน: Mewad) เป็นภูมิภาคในแถบใต้ถึงกลางของรัฐราชสถาน ประเทศอินเดีย ปัจจุบันกินพื้นที่ของอำเภอภิลวาฑา, จิตโตรครห์, ปรตาปครห์, ราชสมันท์, อุทัยปุระ และบางส่วนของฌลวาร์ ในรัฐราชสถาน กับ อำเภอนีมูจ และ มันทสาวร์ ในรัฐมัธยประเทศ กับบางส่วนของรัฐคุขราต

ศัพทมูล
คำว่า "เมวาร์" เป็นรูปพื้นถิ่นของคำว่า "เมทปาฏะ" (IAST: Medapāṭa) ซึ่งเป็นชื่อโบราณของภูมิภาคนี่ ปรากฏหลักฐานการใช้คำว่า "เมทปาฏะ" เก่าแก่ที่สุดในจารึกจาก ค.ศ. 996–997 ที่ค้นพบในพีชปุระ คำว่า "ปาฏ" หรือ "ปาฏก" เป็นคำเรียกเขตการปกครองแบบหนึ่ง นักประวัติศาสตร์ จี ซี รายเจาธุรี (G. C. Raychaudhuri) ระบุว่าเมทปาฏะมาจากชื่อของชนเผ่าเมดา (Meda tribe) ซึ่งปรากฏกล่าวถึงใน พฤหัตสังหีต (Brihat-Samhita) ของวราหมิหิระ จารึกจากปี 1460 ที่พบในกุมภัลครห์ เชื่อมโยงชาวเมดาเข้ากับวรรธนคีรี (Vardhana-giri, ปัจจุบันอยู่ในพัทโนร์ ซึ่งก็อยู่ในภูมิภาคเมวาร์) ในขณะที่นักประวัติศาสตร์ ซาชี ภูษาณ เจาธุรี (Sashi Bhusan Chaudhuri) เชื่อโยงชาวเมดาโบราณเข้ากับชาวเมร์ในยุคปัจจุบัน
# เกาะพระทอง
เกาะพระทอง เป็นเกาะในตำบลเกาะพระทอง อำเภอคุระบุรี จังหวัดพังงา ห่างจากฝั่งประมาณ 1.5 กิโลเมตร มีความยาวตามแนวเหนือใต้ 15.4 กิโลเมตร ความกว้างตามแนวตะวันออกถึงตะวันตก 9.7 กิโลเมตร ครอบคลุมพื้นที่ 92 ตารางกิโลเมตร หรือ 57,500 ไร่ เป็นเกาะที่ใหญ่ที่สุดในพังงาและใหญ่เป็นอันดับ 5 ของประเทศไทย บนเกาะมีชุมชน 3 หมู่บ้าน คือ บ้านปากจก บ้านทุ่งดาบ และบ้านแป๊ะโย้ย

เกาะพระทองเกิดจากซากปะการังทับถมกันมายาวนานนับล้านปี ลักษณะเด่นคือมีลักษณะค่อนข้างแบนราบ ทิศตะวันออกจะเป็นแนวป่าโกงกาง ทิศตะวันตกเป็นหาดทราย บริเวณกลางเกาะเป็นทุ่งหญ้าสะวันนาขนาดใหญ่ที่มีต้นเสม็ดแคระขึ้นกระจาย ถือเป็นป่าทุ่งหญ้าสะวันนากลางทะเลขนาดใหญ่แห่งเดียวของประเทศไทย ตลอดแนวตั้งแต่ทิศเหนือจรดใต้เป็นแนวป่าชายเลน ถัดจากป่าชายเลนเข้าด้านในตัวเกาะเชื่อมต่อด้วยป่าพรุและป่าดิบชื้น ประกอบด้วย พรรณไม้ป่านานาชนิด บริเวณกึ่งกลางตัวเกาะจนถึงแนวป่าชายหาดฝั่งตะวันตกเป็นพื้นที่ทุ่งหญ้าและป่าเสม็ดกว้างใหญ่ ต่อจากป่าชายหาดเป็นแนวหาดทราย
# ถัง เช่าอี๋
ถัง เช่าอี๋ (2 มกราคม ค.ศ. 1862 – 30 กันยายน ค.ศ. 1938) เป็นรัฐบุรุษชาวจีนซึ่งดำรงตำแหน่งนายกรัฐมนตรีคนแรกของสาธารณรัฐจีนใน ค.ศ. 1911 และ 1922 ใน ค.ศ. 1938 เขาถูกเจ้าหน้าที่สำนักงานสืบสวนและสถิติลอบสังหารในเซี่ยงไฮ้
# รัฐควาลิยัร
รัฐควาลิยัร (อักษรโรมัน: Gwalior) เป็นรัฐมราฐากึ่งเอกราช กินพื้นที่ที่ปัจจุบันคือรัฐมัธยประเทศ และเติบโตขึ้นมาในสมัยการเจริญรุ่งเรืองของจักรวรรดิมราฐา และการแตกสลายของอาณาจักรโมกุล

รัฐควาลิยัรปกครองโดยราชวงศ์สินธิยา ซึ่งเป็นราชวงศ์ในจักรวรรดิมราฐาที่เป็นฮินดู ในสมัยอาณานิคมอังกฤษ รัฐควาลิยัรได้รับการบรรจุเป็นหนึ่งในรัฐมหาราชาระดับ 21 สลุต ภายใต้ปกครองของบริติชราช ชื่อของรัฐมาจากเมืองโบราณควาลิยัร ซึ่งแม้จะไม่ได้เป็นราชธานีของรัฐในช่วงแรก แต่เป็นจุดยุทธศาสตร์สำคัญ ต่อมาเนื่องมาจากความแข็งแกร่วของป้อมควาลิยัร จึงได้ย้ายราชธานีมาที่นี่แทนอุชไชนะ หลังทาวลัต ราว สินทิยา สร้างวังขึ้นในหมู่บ้านใกล้กับป้อม รัฐตั้งขึ้นในศตวรรษที่ 18 โดยราโนจี สินทิยา ตั้งขึ้นเป็นส่วนหนึ่งของสมาพันธรัฐมราฐา

ภายใต้ปกครอของ มหัทจี สินทิยา (1761–1794) รัฐควาลิยัรกลายมาเป็นหนึ่งในอำนาจระดับบน ๆ ของอินเดียกลาง และมีอำนาจเหนือในความสัมพันธ์ระหว่างรัฐในบรรดาสมาพันธรัฐมราฐา กระทั่งเกิดสงครามกับอังกฤษ รัฐกลายมาอยู่ภายใต้อำนาจของอังกฤษแทน และกลายมาเป็นรัฐมหาราชาของจักรวรรดิอังกฤษในอินเดีย ควาลิยัรเป็นรัฐที่ใหญ่สุดในเอเยนซีอินเดียกลาง และอยู่ภายใต้การดูแลของเรสซิเดนซีแห่งควาลิยัร จนถึงปี 1936 ที่ซึ่งแยกควาลิยัรออกจากเอเยนซีและมาอยู่ภายใต้การดูแลโดยตรงของผู้สำเร็จราชการประจำอินเดีย หลังอินเดียได้เอกราชในปี 1947 ผู้นำแห่งศินเทได้ลงนามในสนธิสัญญาส่งมอบสิทธิ์ปกครองให้แก่อินเดีย และรัฐควาลิยัรถูกผนวกเข้าเป็นส่วนหนึ่งของรัฐมัธยภารัต
# รัฐไชสัลเมร์
รัฐไชสัลเมร์ (อักษรโรมัน: Jaisalmer) เป็นราชอาณาจักรภตี กินพื้นที่ที่ปัจจุบันคือฝั่งตะวันตกของรัฐราชสถาน ประเทศอินเดีย ก่อตั้งขึ้นในศตวรรษที่ 12 และสิ้นสุดลงในปี 1947 ในปี 1156 ราชาราวัล ไชสัล ได้ย้ายราชธานีจากโลธรุวะ มายัง ไชสัลเมร์ เพราะเมืองไม่ปลอดภัยจากการรุกรานโดยพวกชนเผ่าชาวบาโลจและอัฟกันเติร์ก อาณาจักรอยู่ภายใต้ราชาธิปไตยของราชสกุลที่สืบทอดมาจากไชสัล เรื่อยมาถึงปี 1818 ที่ซึ่งลงนามสนธิสัญญากับจักรวรรดิอังกฤษ ส่งผลให้อาณาจักรกลายเป็นรัฐมหาราชาใต้การพิทักษ์ของอังกฤษ รัฐไชสัลเมร์ในยุคนี้เป็นหนึ่งในรัฐระดับ 15 สลุตImperial Gazetteer of India, v. 24, p. 386.
# ราชอาณาจักรเมวาร์
ราชอาณาจักรเมวาร์ หรือ รัฐอุทัยปุระ เป็นราชอาณาจักรเอกราชในภูมิภาคราชปุตนะของอินเดีย ปกครองโดยราชวงศ์สิโสทิยา รัฐตั้งขึ้นในศตวรรษที่เจ็ดเป็นรัฐเล็ก ๆ ในภูมิภาคนาคทา-อาหัร (Nagada-Ahar) ของอุทัยปุระ และต่อมาในศตวรรษที่ 10 ได้เปลี่ยนผ่านสู่การเป็นรัฐเอกราช ภายใต้การนำของราวัล ภรรตฤปัฏฏะ ที่สอง ในปี 1303 อาณาจักรถูกรุกราน ป้อมจิตโตรครห์ซึ่งล้อมนครถูกยึดโดยอะลาอุดดีน ขาลจี และ สายตระกูลราวัล ของราชวงศ์ถูกสังหารหมด: "Amir Khusrau's works have omitted mention of several episodes unpalatable to the Sultan among them the murder of Jalaluddin Khilji by his nephew, Alauddin; Alauddin's defeat at the hands of the Mongols; and the Mongol siege of Delhi. Srivastava also asserts that it would be wrong to say that Jayasi had concocted the entire story of Padmini. He holds that ‘Jayasi wrote out a romance, the plot of which he derived from Amir Khusrau's Khazain-ul-Futuh’, and while conceding that “most of the romantic details of Jayasi's Padmavat are imaginary”, asserts that “the main plot of the story that Padmini was coveted by Alauddin and was shown in a mirror to the lustful Sultan who had her husband arrested, is most probably based on historical truth. He further suggests that the women performed Jauhar after Ratan Singh's arrest and then the Rajputs fell on the invaders and rescued the Rana, but they were cut down to a man, and the fort and the country passed into Alauddin's hands" สายตระกูล รานัส ซึ่งเป็นสายผู้น้อยกว่าของราชวงศ์ สามารถยึดคืนอาณาจักรได้ในปี 1326 และภายใต้การปกครองใหม่นี้ รัฐเมวาร์พัฒนาขึ้นเป็นอาณาจักรที่มีอำนาจมากที่สุดในอินเดียเหนือ เรื่อยมากระทั่งถูกโมกุลรุกรานในปี 1526 ราชอาณาจักรภายใต้การนำของอุทัย สิงห์ ที่สอง และ มหารานาปรตาป ต้องอยู่ภายใต้การรบกับโมกุลเรื่อยมาจนกระทั่งจำนนแก่โมกุลในปี 1615 และกลับมามีเอกราชอีกครั้งจากโมกุลหลังจักรพรรดิเอารังเซบสิ้นพระชนม์ในปี 1707 ในปี 1818 ราชอาณาจักรยอมเป็นรัฐภายใต้ปกครองของอังกฤษ และในปี 1947 ภุปาล สิงห์ ลงนามในสนธิสัญญาโอนสิทธิ์การปกครองให้กับอินเดีย ส่งผลให้ราชอาณาจักรเป็นส่วนหนึ่งของอินเดียนับจากนั้น
# เหตุแทงคนในซัสแคตเชวัน พ.ศ. 2565
ในวันที่ 4 กันยายน 2022 เกิดเหตุการไล่แทงคนในสิบสามสถานที่ในเจมส์ สมิธ ครี เนชั่น และในเวลดอน รัฐซัสแคตเชวัน ประเทศแคนาดา เป็นผลให้มีผู้เสียชีวิต 10 ราย และอีก 15 คนได้รับบาดเจ็บ ถือเป็นหนึ่งในเหตุสังหารหมู่ที่ร้ายแรงที่สุดในแคนาดา

ตำรวจระบุตัวผู้ก่อเหตุสองคนที่กำลังหลบหนีอยู่ ได้แก่ แดเมียน แซนเดอร์สัน (Damien Sanderson) วัย 31 ปี และ มายลส์ แซนเดอร์สัน (Myles Sanderson) วัย 30 ปี มีการประกาศเตือนภัยไปทั่วทั้งรัฐซัสแคตเชวัน และต่อมาขยายวงออกไปถึงแมนิทอบา กับ แอลเบอร์ทา ด้วย เหยื่อส่วนหนึ่งถูกโจมตีโดยสุ่ม ในขณะที่อีกส่วนเป็นเหยื่อที่มีการตั้งเป้าไว้ก่อนแล้ว
# ลู่ เจิงเสียง
ลู่ เจิงเสียง (12 มิถุนายน 2414 - 15 มกราคม 2492) เป็นนักการทูตชาวจีน และนักบวชศาสนาคริสต์โรมันคาทอลิก เป็นนายกรัฐมนตรีแห่งสาธารณรัฐจีนถึงสองครั้ง และเป็นหัวหน้าคณะผู้แทนของประเทศตนในการประชุมสันติภาพปารีส พ.ศ. 2462 บางครั้งเขาใช้ชื่อภาษาฝรั่งเศส เรอเน ลู่ ในช่วงต้นชีวิต และชื่อศาสนาของเขาคือ ปิแอร์-เซเลสติน
# รัฐชัยปุระ
รัฐชัยปุระ (อักษรโรมัน: Jaipur) เป็นรัฐมหาราชาในอินเดียในสมัยอีสต์อินเดียคัมปานี และบริติชราช รัฐลงนามในสนธิสัญญาถ่ายโอนสิทธิ์การปกครองให้กับอังกฤษในปี 1818 และเข้าร่วมกับอินเดียซึ่งพึ่งได้รับเอกราชในปี 1947 หลังการรวมเข้ากับอินเดียอย่างเป็นทางการ รัฐบาลอินเดียได้มอบเงินชดเชยแก่มหาราชา และยังคงยืนยันให้มีสิทธิพิเศษบางประการอยู่ รวมถึงยังสามารถใช้นามว่า มหาราชาแห่งชัยปุระ ได้ เรื่อยมาจนถึงปี 1971 หลังมีการประกาศใช้รัฐธรรมนูญแปรญัติฉบับที่ 26

ชื่อเดิมของรัฐคืออาเมร์ (Amer) ตั้งแต่ศตวรรษที่ 14 เรื่อยมาถึงปี 1727 ที่ซึ่งมีการสร้างราชธานีขึ้นใหม่ในชื่อ ชยปุร (ชัยปุระในปัจจุบัน) จึงได้เปลี่ยนชื่อรัฐใหม่เป็นรัฐชัยปุระเรื่อยมาPrincely States of India
# จักรยานลู่ชิงแชมป์โลก 2021
ยูซีไอ จักรยานลู่ชิงแชมป์โลก 2021  เป็นการแข่งขันชิงแชมป์โลกครั้งที่ 118 ของจักรยานลู่ชิงแชมป์โลก ซึ่งจัดขึ้นระหว่างวันที่ 20 ถึง 24 ตุลาคม ค.ศ. 2021 ที่ Velodrome Couvert Regional Jean-Stablinski ในเมืองรูแบ ประเทศฝรั่งเศส เดิมมีกำหนดจะจัดขึ้นที่เมืองอาชกาบัต ประเทศเติร์กเมนิสถาน เนื่องจากการระบาดทั่วของโควิด-19 เมืองอาชกาบัตจึงได้สละสิทธิ์ในการเป็นเจ้าภาพ และยูซีไอได้มอบสิทธิ์เป็นเจ้าภาพให้กับเมืองรูแบ ประเทศฝรั่งเศส

เมื่อวันที่ 17 ธันวาคม ค.ศ. 2020 ศาลอนุญาโตตุลาการกีฬาโลกได้มีคำพิพากษาห้ามรัสเซียใช้ธงชาติและเพลงชาติรัสเซียในการแข่งขันกีฬาระดับนานาชาติที่สำคัญทุกประเภทเป็นเวลา 2 ปี ในการแข่งขันรายการนี้จะเข้าร่วมภายใต้ชื่อ “สหพันธ์จักรยานรัสเซีย” (，ตัวย่อ：)

 ตารางเหรียญรางวัล 

 ผู้ได้รับเหรียญรางวัล 
 ประเภทชาย 
ไทม์ไทรอัล 1 กม.Men's 1 km time trial results   เปอร์ซูตบุคคลMen's individual pursuit results   ทีมเปอร์ซูตMen's team pursuit results ลีอัม แบร์ตัซโซซีโมเน กอนซอนนีฟีลิปโป กันนาโจนาตัน มีลันฟรันเชสโก ลามอน ตอมา บูดัตตอมา เดอนิสวาล็องแต็ง ตาเบลียงแบ็งฌาแม็ง ตอมา อีธาน เฮย์เตอร์อีธาน เวอร์นอนชาร์ลี แทนฟิลด์โอลิเวอร์ วูดเคียน เอมาดีสปรินต์Men's sprint results   ทีมสปรินต์Men's team sprint results โรย ฟัน แด็น แบร์กฮาร์รี ลัฟแร็ยเซินเจฟฟรีย์ โฮกลันด์ ฟลอรีย็อง กร็องโบเซบัสเตียง วีฌีแยร์รายัน เฮลาล นิค ชเรอแทร์สเตฟาน เบอทีเชอร์โยอาคิม ไอแลร์สมาร์ค ยูร์คซิคคีรินMen's keirin results   มีฮาอิล ยาคอฟเลฟสหพันธ์จักรยานรัสเซียสแกรตช์Men's scratch results   พอยส์เรซMen's points race results   เอลิมิเนชันเรซMen's elimination results   เซียร์เกย์ รอสตอฟเซฟสหพันธ์จักรยานรัสเซียแมดิสันMen's madison results แลเซอ นอร์แมน แฮนเซนมีเคล เมอร์คึฟ ซีโมเน กอนซอนนีมีเกเล สการ์เตซซีนี แก็นนี เดอ เกเตเลอร็อบเบอ กิสออมเนียมMen's omnium results   

 ประเภทหญิง 
ไทม์ไทรอัล 500 ม.Women's 500 m time trial results  อะนัสตาซียา วอยโนวาสหพันธ์จักรยานรัสเซีย ดาเรีย เชมเลวาสหพันธ์จักรยานรัสเซียเปอร์ซูตบุคคลWomen's individual pursuit results   ทีมเปอร์ซูตWomen's team pursuit results ฟรันซิสกา เบราเซอลีซา เบรนเนาเออร์มีเคอ เครอเกอร์เลาลา ซือเซอมิลช์ เอลีซา บัลซาโมมาร์ตีนา อัลซีนีกีอารา กอนซอนนีมาร์ตีนา ฟีดันซาเลซีเลีย ปาแตร์นอร์แตร์ เคที อาร์ชิบอลด์เมแกน บาร์เกอร์นีอาห์ แอแวนส์โจซี ไนท์สปรินต์Women's sprint results   ทีมสปรินต์Women's team sprint results ลีอา ฟรีดริชเพาลีเนอ กราบอชเอ็มมา ฮินเซอ สหพันธ์จักรยานรัสเซียนาตาเลีย อันโตโนวาดาเรีย เชมเลวายานา ตือเชนโคอะนัสตาซียา วอยโนวา โซฟี เคปเวลล์เบลน ริดจ์-เดวิสมิลลี แทนเนอร์ลอเรน เบตคีรินWomen's keirin results   ยานา ตือเชนโคสหพันธ์จักรยานรัสเซียสแกรตช์Women's scratch results   พอยส์เรซWomen's points race results   เอลิมิเนชันเรซWomen's elimination results   แมดิสันWomen's madison results เอมี ปีเตอร์ส์กริสเติน วิลด์ กลารา โกโปนีมารี เลอ เนต เคที อาร์ชิบอลด์นีอาห์ แอแวนส์ออมเนียมWomen's omnium results   

ในช่องสีเทาเป็นรายการที่ไม่ได้ขึ้นในกีฬาโอลิมปิก
# วิโนท กุมาร พันสัล
วิโนท กุมาร พันสัล (อักษรโรมัน: Vinod Kumar Bansal, 26 ตุลาคม 1949 – 3 พฤษภาคม 2021) เป็นนักการศึกษาชาวอินเดีย ผู้ก่อตั้งสถาบันสอนเสริมพิเศษ พันสัลคลาส (Bansal Classes) ในเมืองโกฏา เขาเป็นผู้ที่ทำให้โกฏากลายมาเป็นศูนย์กลางสำหรับการเรียนเสริมเพื่อเตรียมสอบ IIT-JEE สำหรับเข้ามหาวิทยาลัย และยังได้รับการเรียกขานว่าเป็น "ภีษมะแห่งวงการติวสอบเข้ามหาวิทยาลัยในอินเดีย"

ประวัติ
พันสัลเกิดเมื่อวันที่ 26 ตุลาคม 1949 ในอำเภอฌานสี รัฐอุตตรประเทศ บิดาเป็นเจ้าหน้าที่รัฐบาล และมารดาเป็นอม่บ้าน พันสัลจบการศึกษาจากมหาวิทยาลัยฮินดูบานาราส และทำงานในบริษัทเคมีแห่งหนึ่งในเมืองโกฏา

ในปี 1974 พันสัลได้รับการวินิจฉัยว่าป่วยด้วยอาการกล้ามเนื้อฝ่อ เป็นผลให้เขาพิการทางกาย ในปี 1983 หลังบริษัทเคมีที่เขาทำงานอยู่ปิดกอจการลง เขาได้พบกับ G. D. Agrawal จากมุมไบ ที่เสนอให้เชาติวสอบแก่นักเรียนที่จะสอบ IIT-JEE ซึ่งเป็นการสอบเข้ามหาวิทยาลัยของกลุ่มสถาบันเทคโนโลยีอินเดีย เขาเริ่มต้นการสอนเสริมด้วยนักเรียน 8 คน โดยสอนที่โต๊ะทานข้าวในบ้านของเขา และในปี 1991 เขาก่อตั้งสถาบันติวของตัวเองในชื่อ พันสัลคลาส (Bansal Classes) ในเมืองโกฏา

เขาได้รับการขนานนามให้เป็น "สถาปนิกผู้วางรากฐานของอุตสาหกรรมติวในโกฏา" (architect of the coaching industry in Kota)

 เสียชีวิต 
พันสัลเสียชีวิตในวันที่ 3 พฤษภาคม 2021 จากอาการหัวใจวาย ก่อนหน้าเขายังถูกตรวจพบว่ามีเชื้อ COVID-19 ซึ่งเข้าใจว่าทำให้อาการที่มีอยู่เดิมของเขาแย่ลงPioneer of Kota coaching industry V K Bansal dies
# เศขาวาฏี
เศขาวาฏี (อักษรโรมัน: Shekhawati) เป็นภูมิภาคทางประวัติศาสตร์ในทางตะวันออกเฉียงเหนือของรัฐราชสถาน ประเทศอินเดีย ที่ครั้งกนึ่งอยู่ใต้ปกครองของเศขวาฏราชปุต

เศขาวาฏีกินพื้นที่ที่ปัจจุบันคืออำเภอฌุฌุนู, บางส่วนของอำเภอสิขร และ จูรู ติดกับภูมิภารชนคลาเทศทางเหนือ, หรยาณาทางตะวันตก, เมวัตทางตะวันออก, ทางตะวันออกเฉียงใต้ติดกับธุนธร, ทางใต้ติดกับอัชเมร์ และทางตะวันตกเฉียงใต้ติดกับมารวาร กินพื้นที่ 13784 ตารางกิโลเมตรTaknet, D.K, Marwari Samaj Aur Brijmohan Birla, Indian Institute of Marwari Entrepreneurship, Jaipur, 1993 p 78 

เศขาวาฏีเป็นที่รู้จักจากสถาปัตยกรรมและศิลปกรรมแบบเฉพาะตัวที่เกิดในศตวรรษที่ 17-19 บรรดาวาณิชชาวมารวารก่อสร้างหเวลีหรูหรามากมายในภูมิภาคนี้ ตกแต่งอย่างตระการตาด้วยเครื่องประดับและภาพจิตรกรรมAditya Mukherjee, "Art through the lens: Havelis of Shekhawati", The Times of India (Nov 12, 2013)
# ราชอาณาจักรมารวาร
รัฐโชธปุระ (อักษรโรมัน: Jodhpur) หรือชื่อโบราณว่า ราชอาณาจักรมารวาร (อักษรโรมัน: Marwar) เป็นราชอาณาจักรเอกราชในภูมิภาคมารวารในปี 1226 ถึง 1818 และกลายมาเป็นรัฐมหาราชาภายใต้ปกครองอังกฤษในปี 1818 ถึง 1947 กระทั่งอินเดียได้รับเอกราช รัฐตั้งขึ้นที่นครปาลีโดยราว สีหะ (Rao Siha) ซึ่งเข้าใจว่าเป็นขุนนางที่อพยพมาจากราชวงศ์คาหฑวาละ ในปี 1243 และในปี 1395 ได้ย้ายราชธานีไปยังมานเทาร์โดยราว จุนทะ (Rao Chunda) และในปี 1459 ได้ย้ายราชธานีอีกครั้งไปยังโชธปุระโดยราว โชธะ

ราชอาณาจักรดำรงเอกราชไว้ได้กระทั่งถูกหนวกเข้ากับจักรวรรดิโมกุลในปี 1581 หลังการเสียชีวิตของจันทรเสน รฐูร รัฐอยู่ภายใต้ปกครองโดยตรงของโมกุลจนถึงสมัยของอุทัย สิงห์ ซึ่งได้ฟื้นฟูราชบัลลังก์ขึ้นมาอละได้รับนาม ราชา ในปี 1583 ในสมัยปลายศตวรรษที่ 17 รัฐอยู่ภายใต้ปกครองโดยตรงของเอารังเซบ ส่วนราชวงศ์ของรฐูรได้รับการฟื้นฟูขึ้นใหม่และมีสถานะกึ่งเอกราช ทุรคทาส รฐูร ได้นำทัพรบมารวารชนะและเป็นเอกราชจากโมกุลหลังการรบยาวนาา 31 ปี ต่อมาในสมัยปลายศตวรรษที่ 18 ถึงต้นศตวรรษที่ 19 รัฐกลายมาเป็นรัฐบรรณาการของราชวงศ์มราฐาศินทิยา และ โหลการ ด้วยค่าบรรณาการที่ต้องส่งให้ชาวมราฐาสูงมาก ประกอบกับสงครามระหว่างขุนนางภายใน รัฐเมรวารมีคลังร่อยหรอจนเมื่อังกฤษเข้ามาตั้งอาณานิคม รัฐเมรวารจึงต้องขอความช่วยเหลือด้านการเงินจากอังกฤษ

อังกฤษไม่มีบทบาทในกิจการของรัฐจนถึง 6 มกราคม 1818 มาน สิงห์ ได้ลงนามเป็นผลให้รัฐมารวารมีความร่วมมือช่วยเหลือเกื้อกูลกับอังกฤษและกลายเป็นรัฐมหาราชา ในการกบฏใหญ่ปี 1857 บรรดาขุนนางราชปุตที่ปาลี ภายใต้ฐากูร กุศล สิงห์ นำการกบฏต่อราชาตัขตะ สิงห์ และต่ออังกฤษ กระนั้นก็พ่ายให้กับกองทัพของอังกฤษPolitical Awakening and Indian Freedom Movement with Special Reference to Rajasthan pg 28–35 กองทัพของรัฐโชธปุระยังคงเป็นส่วนหนึ่งของกองทัพอังกฤษในการรบตามที่ต่าง ๆ โดยการรบครั้งสำคัญได้แก่การยุทธ์ที่ไฮฟา ปี 1918 ที่ซึ่งพลม้าถือทวน (lancers) ของโชธปุระ และไมสูรุ ร่วมรบกับอังกฤษและเอาชนะกองทัพของชาวเติร์กกับเยอรมันได้สำเร็จ และการรบที่สุเอซ, กาซา, หับเขาจอร์แดน, อาบูเตลลูล และเมกิดโด

หลังอินเดียได้เอกราชในปี 1947 ราชาหันวันต์ สิงห์ ซึ่งเป็นมหาราชาสุดท้ายแห่งโชธปุระ ลังเลว่าจะลงนามถ่ายโอนสิทธิ์ปกครองให้แก่อินเดียหรือปากีสถาน ราชาได้รับข้อเสนอในการเข้าถึงท่าสำคัญจากอาลี จินนาห์ หากเข้าร่วมกับปากีสถาน แต่ท้ายที่สุดก็เข้าร่วมกับอินเดียเนื่องจากการโน้มน้าวของสรทาร วัลลภบาอี ปเฏล และ ลอร์ดเมาต์บัตเตนHow did Maharaja of Jodhpur get convinced to be part of Independent India instead of Pakistan?Ramachandra Guha, India after Gandhi: The History of the World's Largest Democracy. HarperCollins, 2007